……………../2017.

**VÁLLALKOZÁSI SZERZŐDÉS TERVEZET**

amely létrejött egyrészrőlaz**Eszterházy Károly Egyetem**(a továbbiakban: **Megrendelő**)

|  |  |
| --- | --- |
| székhely: | 3300 Eger, Eszterházy tér 1. |
| intézményi azonosító: | FI10955 |
| törzskönyvi nyilvántartási szám: | 834489 |
| egységes statisztikai számjel: | 15834481-8542-312-10 |
| adószám: | 15834481-2-10 |
| bankszámlaszám: | 10035003-00336121-00000000 |
| képviseli: | Dr. Liptai Kálmán rektor és Lengyel Péter kancellár |

másrészről a **……...** (a továbbiakban:**Vállalkozó**)

|  |  |
| --- | --- |
| székhely: |  |
| cégjegyzékszám: |  |
| adószám: |  |
| bankszámlaszám: |  |
| képviseli: |  |

(Megrendelő és Vállalkozó a továbbiakban együttesen: **Szerződő Felek** vagy **Felek**) között, az alulírott helyen és napon, az alábbi feltételekkel.

### Előzmények

* 1. Felek tudomással bírnak arról, hogy Megrendelő támogatás iránti pályázatot nyújtott be:

*Az EFOP-3.1.2-16-2016-00001 azonosító számú pályázati konstrukció keretében, „A köznevelés módszertani megújítása a végzettség nélküli iskolaelhagyás csökkentése céljából - Emberi Erőforrás Fejlesztési Operatív Program - Komplex Alapprogram bevezetése a köznevelési intézményekben” címmel (a továbbiakban: Projekt).*

A pályázat sikeresnek bizonyult, amelynek alapján került sor a Támogatási Szerződés megkötésére. A Projekt támogatására vonatkozó Támogatói Okiratot a Megrendelő 2017.04.26. napján kézhez vette.

Megrendelő számára nagy jelentőséggel bír, hogy a nyertes pályázathoz kapcsolódóan a Támogatási Szerződésben foglaltak hiánytalanul megvalósításra kerüljenek és a megítélt támogatás maradéktalanul és szabályszerűen felhasználásra kerüljön.

* 1. Megrendelő, mint ajánlatkérő a Projekt megvalósítása keretében a közbeszerzésekről szóló

2015. évi CXLIII. tv. (továbbiakban: Kbt.) Második rész, 85. § (2) bekezdése a) pontja szerinti**tárgyalásos** közbeszerzési eljárást folytatott le. A hivatkozott közbeszerzési eljárás tárgya az alábbiak szerint került meghatározásra: **EFOP-3.1.2-16-2016-00001 azonosítószámú kiemelt projekthez kapcsolódó Testmozgás Alapú Iskolafejlesztő módszer szakértői szolgáltatási feladat ellátása**.

* 1. Megrendelő a közbeszerzési eljárásban benyújtott ajánlato(ka)t megvizsgálta, egymással összevetette. Megrendelő a közbeszerzési eljárás alapján hozott döntése szerint a nyertes ajánlattevőként a jelen szerződést aláíró Vállalkozót nevezte meg.
	2. A Felek kifejezetten kijelentik, és tudomásul veszik, hogy jelen szerződés megkötésére a Projekt keretei között kerül sor. Jelen szerződés keretében történő valamennyi joggyakorlásra és kötelezettségteljesítésre, az együttműködés valamennyi formájára a projekt Pályázati Felhívása, Pályázati Útmutatója, Támogatói Okirata és egyéb Projekt feltételek, kikötések és korlátozások (a továbbiakban: "projektdokumentáció") között kerül sor. Vállalkozó köteles a projektdokumentáció valamennyi rendelkezését betartani, abban az esetben is, ha a Megrendelő jelen szerződésben, vagy egyéb módon nem hívja fel Vállalkozó figyelmét valamely előírásra. Megrendelő a projektdokumentációt elektronikus úton bocsátja rendelkezésre, illetve az eredeti példány Megrendelő székhelyén megtekinthető.
	3. A szerződéses feladatok részletes tartalmát a tárgyban lefolytatott közbeszerzési eljárás Eljárást megindító felhívása, végleges ajánlattételre történő felkérése és kapcsolódó Közbeszerzési Dokumentumok, a nyertes ajánlattevő ajánlata, továbbá az ajánlatkérő által esetlegesen nyújtott kiegészítő információk, valamint a tárgyalási jegyzőkönyv határozzák meg.
	4. Felek kifejezetten rögzíteni kívánják, hogy a fent említett közbeszerzési eljárás során keletkezett valamennyi dokumentum a jelen szerződés elválaszthatatlan részét képezi, ideértve különösen, de nem kizárólagosan az eljárást megindító felhívást, a közbeszerzési dokumentációt, kiegészítő tájékoztatást (adott esetben), tárgyalási jegyzőkönyv, valamint a Vállalkozó által beadott ajánlat anyagát is.

Az ezen dokumentációkban foglaltak a jelen szerződésben foglaltakkal egyezően kötelező érvényűek a felekre nézve abban az esetben is, ha valamely rendelkezésüket a jelen szerződés nem vagy nem teljes mértékben tartalmazza.

Amennyiben a jelen szerződés, illetőleg a közbeszerzési eljárás keretében keletkezett valamely dokumentum tartalma között ellentét merülne fel, úgy a felek jogviszonyában mindig az ezen ellentétes rendelkezések közül a Megrendelőre nézve kedvezőbb rendelkezést kell alkalmazni.

* 1. Vállalkozóa jelen szerződés aláírásával kijelenti, hogy az elvégzendő feladatokra vonatkozó, a szerződéskötést megelőző közbeszerzési eljárásban a feladatokkal kapcsolatban az ajánlattevők rendelkezésére bocsátott dokumentumokat, a Megrendelő követelményeit megismerte, azok tartalmát elfogadta, az eljárás során az elvégzendő szolgáltatással kapcsolatban további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a szerződés rendelkezéseit mindezekre is tekintettel magára nézve kötelezőnek elfogadja.
	2. Mindezek alapján a Felek – a teljesítéssel kapcsolatos jogaik és kötelezettségeik rögzítése céljából – a jelen szerződést kötik. Felek rögzítik, hogy a jelen szerződést a fent hivatkozott közbeszerzési eljárásra tekintettel, annak részeként és lezárásaként írják alá.

### A szerződés tárgya, a teljesítési határidők, a teljesítés helye

Vállalkozó köteles a jelen szerződés 1. számú mellékletét képező dokumentációban (műszaki leírásban) meghatározott feladatokat a jelen szerződésben és annak mellékleteiben előírt minőségi és mennyiségi követelményeknek mindenben megfelelően elvégezni.

Megrendelő köteles a szolgáltatás nyújtás során keletkezett termékeket átvenni, és a teljesítés ellenértékeként a vállalkozói díjat megfizetni.

* 1. Teljesítési határidők:

Felek a jelen szerződést határozott időre, 28 hónapra kötik, azonban a szerződés teljesítési határideje nem nyúlhat túl a 2019.12.31.-nél. A határozott idő lejártával a szerződés automatikusan megszűnik. Jelen szerződés megszűnik akkor is, ha az 1. számú mellékletben meghatározott valamennyi mennyiség teljesítésére sor került, és Vállalkozó minden egyéb szerződéses feladatát teljesítette.

Vállalkozó köteles az egyes feladatokat elvégezni, illetve termékeket átadni, valamint azok tulajdonjogát átruházni a 2. számú melléklet (teljesítési és számlázási ütemterv) meghatározott ütemezés szerint.

A teljesítés helye:

3300 Eger, Eszterházy tér 1.

A Vállalkozófeladatát képező szakirodalmi, tudományos művekMegrendelőrészére történő rendelkezésre bocsátása történhet személyes átadással, elektronikus úton vagy postai úton. Postai úton történő teljesítés esetén a teljesítés napja az a nap, amikor Megrendelő a küldeményt igazoltan átveszi. Vállalkozó köteles a feladatát képező műveket elektronikus adathordozón és papír alapon isMegrendelő részére átadni.

### Felek jogai és kötelezettségei, a teljesítés igazolása

* 1. Szerződő felek kölcsönösen és egybehangzóan kijelentik, hogy Megrendelő a szerződés teljesítéséhez szükséges minőségi és mennyiségi követelményeket a közbeszerzési eljáráshoz készített eljárást megindító felhívásban és dokumentációban, illetve tárgyaláson teljes körűen megadta.

Megrendelő köteles Vállalkozó szerződésszerű teljesítését elősegíteni, és a szerződésszerű teljesítést elfogadni.

* 1. Vállalkozó a feladatokat a jelen szerződés mellékleteiben, a hatályos jogszabályokban, a Támogatási Szerződésben és mellékleteiben foglaltaknak, illetve a feladatok végrehajtására érvényes szakmai szabályok és előírások figyelembevételével a vállalt határidőre és hiánymentesen köteles elvégezni.
	2. Amennyiben Vállalkozónak a dokumentációban, illetve a jelen szerződés mellékleteiben nem szereplő, de a teljesítéshez szükséges egyéb információra van szüksége, köteles az információ igényéről Megrendelőt haladéktalanul értesíteni. Megrendelő vállalja, hogy Vállalkozó által ésszerűen kért, a szerződésszerű teljesítéshez szükséges minden információt, adatot, nyilatkozatot, hozzájárulást a lehető legrövidebb ésszerű határidőn belül - késedelem nélkül – Vállalkozó rendelkezésére bocsátja.
	3. Vállalkozó köteles Megrendelőt haladéktalanul értesíteni minden olyan körülményről, mely a vállalkozás eredményességét, vagy kellő időre való elvégzését veszélyezteti, vagy gátolja.
	4. Vállalkozó a jelen szerződés teljesítése során köteles Megrendelő utasításai szerint eljárni. Ha Megrendelő célszerűtlen, vagy szakszerűtlen utasítást ad, Vállalkozó köteles őt erre figyelmeztetni.

A figyelmeztetés elmulasztásából eredő kárért Vállalkozó felelősséggel tartozik. Amennyiben Megrendelő utasításához e figyelmeztetés ellenére is ragaszkodik, Vállalkozó a szerződéstől elállhat. Ha Vállalkozó ilyen esetben a szerződéstől nem áll el, Megrendelő utasítása szerint Megrendelő kockázatára köteles a jelen szerződésben meghatározott feladatokat teljesíteni.

**4. A szerződés teljesítése**

4.1 Vállalkozó a jelen vállalkozási szerződést akkor teljesítette, ha valamennyi feladatát a jelen szerződésben meghatározott minőségi és mennyiségi feltételeknek megfelelően elvégezte (teljesítés). Vállalkozó a vállalkozási szerződés teljesítéséről köteles haladéktalanul Megrendelőt tájékoztatni. Megrendelő a teljesítés megtörténtét írásban igazolja (a továbbiakban: teljesítési igazolás). Előteljesítés előtt köteles tájékoztatni a Megrendelőt, amennyiben Megrendelő az előteljesítéshez hozzájárul, úgy a Vállalkozó előteljesíthet.

4.2. Vállalkozó kötelezettsége teljesítéséhez vagy joga gyakorlásához más személy közreműködését a Ptk. rendelkezéseinek megfelelően veheti igénybe. A közreműködő magatartásáért úgy felel, mintha maga járt volna el.

Ha a kötelezettnek közreműködő igénybevételére nem volt joga, felelős mindazokért a károkért is, amelyek e személy igénybevétele nélkül nem következtek volna be.

4.3 Vállalkozó alvállalkozó igénybevételére a Kbt. rendelkezéseinek megfelelően jogosult.

### 5. Felelősség

5.1. Megrendelő felelősséget vállal az általa, valamint közreműködői által Vállalkozó és közreműködői rendelkezésére bocsátott információ teljességéért és helytálló voltáért, jogszabályoknak és az egyéb releváns hatósági előírásoknak való megfeleléséért.

5.2. Vállalkozó kötelezettséget vállal, hogy a szerződésszerű feladatainak ellátása során a nyertes ajánlat felolvasólapján foglaltak szerinti szakember, aki ………… hónap[[1]](#footnote-1) szakmai megvalósítói (szakmai menedzseri) tapasztalattal rendelkezik az iskolai színtéren megvalósuló sport (testmozgás program) általi önkéntességgel összefüggő programfejlesztési területen részt fog venni.

A szakember neve: ……………………………

Az ettől való eltéréshez a Megrendelő írásbeli hozzájárulása szükséges.

5.3. Megrendelő a jelen szerződés aláírásával kijelenti és szavatol azért, hogy a teljesítésben részt vevő szakemberek rendelkeznek a szerződés teljesítéséhez szükséges szakértelemmel.

Vállalkozószavatol a jelen szerződésben meghatározott kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért, függetlenül attól, hogy azokat saját maga vagy közreműködője alkalmazza.

5.4. Vállalkozó nem felel a késedelemért, amennyiben a felelősség alól kimenti magát, ugyancsak nem felelős bárminemű követelés, igény, veszteség vagy költség megtérítéséért, amely Megrendelő és a Vállalkozót érdekkörén kívül eljáró harmadik személy között létrejött szerződés megszegéséből ered és Megrendelőt terhelheti.

Amennyiben a Felek bármelyike tőle független, felelősségi körén kívüli rendkívüli és elháríthatatlan körülmények (például természeti katasztrófa, háború, blokád, export- és importtilalom, érdekszférán kívüli sztrájk) miatt a jelen szerződésből eredő kötelezettségének nem tud eleget tenni, úgy ezen körülmények fennállásának és következményei elhárításának ideje alatt mentesül a szerződésszegés jogkövetkezményei alól. Felek kötelesek a fenti körülményekről és azok várható időtartamáról a másik Felet haladéktalanul írásban tájékoztatni, az érintett hatóságoktól, kamaráktól és egyéb szervektől származó - rendelkezésre álló - hivatalos igazolások egyidejű csatolásával. Felek a tájékoztatás elmaradásából vagy késedelmes teljesítéséből eredő károkért felelnek. Amennyiben a fenti, előre nem látható körülmények fennállásának időtartama a 3 (három) hónapot meghaladja, bármely Fél jogosult a másik Félhez intézett egyoldalú, írásbeli nyilatkozatával – további hátrányos jogkövetkezmény nélkül – a jelen szerződést azonnali hatállyal felmondani.

### 6. Alvállalkozók, közreműködők, szakemberek igénybevétele

6.1. A felek alvállalkozó kifejezésen a közbeszerzési eljárás megindításakor hatályos Kbt. 3. §-ának 2. pontja szerinti fogalmat, valamint a Ptk. 6:129. §-a és a Ptk. 6:148. §-a szerinti közreműködőt értik.

6.2 A Kbt. 138. § (2) bekezdése alapján Vállalkozó a teljesítéshez az alkalmasságának igazolásában részt vett szervezetet a Kbt. 65. § (7) bekezdése szerint az eljárásban bemutatott kötelezettségvállalásnak megfelelően, valamint a Kbt. 65. § (9) bekezdésében foglalt esetekben és módon köteles igénybe venni, valamint köteles a teljesítésbe bevonni az alkalmasság igazolásához bemutatott szakembereket. E szervezetek vagy szakemberek bevonása akkor maradhat el, vagy helyettük akkor vonható be más (ideértve az átalakulás, egyesülés, szétválás útján történt jogutódlás eseteit is), ha a Vállalkozóe szervezet vagy szakember nélkül vagy a helyette bevont új szervezettel vagy szakemberrel is megfelel – amennyiben a közbeszerzési eljárásban az adott alkalmassági követelmény tekintetében bemutatott adatok alapján az ajánlatkérő szűkítette az eljárásban részt vevő gazdasági szereplők számát, az eredeti szervezetekkel vagy szakemberrel egyenértékű módon megfelel – azoknak az alkalmassági követelményeknek,amelyeknek az ajánlattevőként szerződő fél a közbeszerzési eljárásban az adott szervezettel vagy szakemberrel együtt felelt meg.

6.3.A Kbt. 138. § (3) bekezdése alapján Megrendelő nem korlátozhatja Vállalkozójogosultságát alvállalkozó bevonására. Vállalkozó a szerződés megkötésének időpontjában, majd – a később bevont alvállalkozók tekintetében – a szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a szerződés teljesítésében, és – ha a megelőző közbeszerzési eljárásban az adott alvállalkozót még nem nevezte meg – a bejelentéssel együtt nyilatkozni vagy az érintett alvállalkozó nyilatkozatát benyújtani arról is, hogy az általa igénybe venni kívánt alvállalkozó nem áll a megelőző közbeszerzési eljárásban előírt kizáró okok hatálya alatt.

6.4.A Kbt. 138. § (4) bekezdése alapján az eljárás során a Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény – különös tekintettel a Kbt. 76. § (3) bekezdés *b)* pontja szerinti esetben az értékelt személyi állomány – tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak a Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra.

6.5 Vállalkozó a jogosan igénybe vett közreműködő(k), alvállalkozó(k) magatartásáért úgy felel, mintha maga járt volna el. A közreműködő(k), alvállalkozó(k) jogosulatlan igénybevétele esetén Vállalkozó felelős mindazokért a károkért is, amelyek igénybevételük nélkül nem következtek volna be.

### 7. Vállalkozóidíj, fizetési feltételek

7.1Vállalkozó a jelen szerződés szerinti feladatok Megrendelő által igazolt teljesítése esetén összesen **nettó ……..,- Ft, azaz …..betűvel …. forint** összegű vállalkozói díjra jogosult.

7.2 Vállalkozóa jelen szerződés mellékletét képező 2. számú melléklet teljesítési és számlázási ütemterv szerint jogosult számla kiállítására.

7.2. A vonatkozó számlán fel kell tüntetni a jelen szerződés fejlécében szereplő szerződésszámot és a pályázat azonosítószámát.

7.3 A vállalkozói díj a Vállalkozónak a szerződés teljesítéséből eredő kötelezettségei teljesítésével kapcsolatban felmerülő valamennyi díját, költségét és készkiadását magában foglalja, ide értve a szerződés teljesítése során Vállalkozó tevékenysége nyomán keletkező esetleges dokumentáció, mint szerzői műre vonatkozó felhasználási jog átruházásnak ellenértékét (jogdíj) is. Megbízott semmilyen további jogcímen nem léphet fel további költség- vagy díjigénnyel a Megrendelővel szemben a szerződés elvégzésével kapcsolatban.

7.4 Vállalkozó a vállalkozóidíj ellenében kötelezettséget vállal az általa ellátott feladatokteljességéért és hiánytalanságáért, főleg azon tételek esetében, melyek nem lettek kikötve a közbeszerzési eljárásban, de a szakmai szokások szerint hozzátartoznak a szerződés teljes körű teljesítéséhez.

7.5. Vállalkozót a számláihoz köteles mellékelni a Megrendelő vonatkozó teljesítésigazolásának másolatát is. A jelen pontban rögzített szabályoknak, illetve a jogszabályoknak nem megfelelően benyújtott számlát a Megrendelő jogosult visszaküldeni a Vállalkozónak, mely Megrendelő késedelmi kamat követelését kizárja.

7.6. Megrendelő a vállalkozási díjat a Megrendelő által meghatározott feladatok szerződésszerű, hiba- és hiánymentes, határidőben történő tényleges elvégzését követően kiállított teljesítési igazolás alapján utólag a Kbt. 135. § (1), (5)-(6) bekezdései, illetve a Ptk. 6:130. § (1)-(2) bekezdése szerint fizeti meg a Vállalkozónak a jogszabályoknak megfelelő számla kézhezvételét követő 30 napon belül, átutalássalVállalkozó ………… banknál vezetett …………………. számú számlájára. Az elszámolás és kifizetés pénzneme: HUF.

7.7. Vállalkozó nem fizethet, illetve számolhat el a szerződés teljesítésével összefüggésben olyan költségeket, amelyek a 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;

Vállalkozó a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről Megrendelőt haladéktalanul értesíti.

7.8 A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

7.9 Megrendelő tájékoztatja – az adózás rendjéről szóló 2003. évi XCII. törvény (a továbbiakban: Art.) 36/A. § (2) bekezdésének megfelelően – Vállalkozót, hogy jelen szerződés és ennek teljesítése az Art. 36/A. §-ban foglaltak hatálya alá tartozik, amelyről a kifizetést teljesítőnek – mindegyik szerződés esetén – az Art. 36/A. § (2) bekezdésében foglaltaknak megfelelően tájékoztatnia kell alvállalkozóit.

7.10 Megrendelő nyilatkozik, hogy a finanszírozás utófinanszírozással történik, tehát Vállalkozó által kiállított számlák ellenértékét Megrendelő utaljaVállalkozót részére.

7.11 A szerződés tárgyát képező beszerzés az Európai Unióból származó forrásból támogatott. A projekt támogatási intenzitása: 100,000000%, finanszírozás módja: utófinanszírozás.

7.12 Megrendelő a Vállalkozó részére előleget igénylésének lehetőségét biztosítja. Az előleg mértéke maximum az általános forgalmi adó nélküli vállalkozói díj 5 százaléka. Az előleg igénylése esetén a Kbt. 134. § (6) bekezdés a) pontja szerinti biztosíték nyújtására köteles. Az előleg igénylési szándékát legkésőbb a szerződéskötésig köteles jeleznie írásban a Megrendelő felé. A Megrendelő az előlegszámlát a végszámlából írja majd jóvá.

### 8. Szerződésszegés és jogkövetkezményeik, teljesítési biztosíték

8.1 Megrendelő a vállalkozóidíj késedelmes fizetése esetén az elmaradt díj, vagy annak részlete alapján számított, a Polgári Törvénykönyvről szóló 2013. évi V. törvényben (a továbbiakban: Ptk.) rögzített késedelmi kamatot köteles fizetni a Vállalkozó részére.

8.2 A Vállalkozó által teljesítendő a Felek által meghatározott teljesítési rész- és/vagy véghatáridők késedelmes teljesítése esetén Vállalkozó a késedelem időtartamának minden egyes napjára a teljes nettó vállalkozói díj 0,5%-ának megfelelő összegű késedelmi kötbér fizetésére köteles. A késedelmi kötbér összege nem haladhatja meg a kötbéralap 15%-át.

8.3 Megrendelő a késedelmi kötbér jogcímén fennálló – Vállalkozó által elismert, egynemű és lejárt – követelését a Kbt. 135.§ (6) bekezdésben foglaltakat figyelembe véve jogosult a Vállalkozó felé fennálló esedékes tartozásába beszámítani így amennyiben Megrendelő késedelmi kötbért érvényesít, úgy az erről szóló értesítő levél kézhezvételét követően kiállított számla összegét Vállalkozót köteles a Megrendelő által érvényesített kötbér összegével megfelelően csökkenteni.

8.4 Amennyiben a szerződés olyan okból szűnik meg, melyértVállalkozófelelős, úgy Vállalkozó a teljes nettó vállalkozói díj 30%-ának megfelelő összegű meghiúsulási kötbér fizetésére köteles Megrendelő részére.Szerződő felek a szerződés meghiúsulásának tekintik különösen azt, ha a Megrendelő a késedelmes teljesítés jogkövetkezményeire figyelemmel – 30 napot meghaladó késedelem esetén – eláll a jelen szerződéstől vagy azt azonnali hatállyal felmondja. A meghiúsulási kötbér összege a hátralékos vállalkozói díj összegébe nem számítható be (azaz Vállalkozónak azt ténylegesen meg kell fizetnie Megrendelő részére), valamint a kötbér megfizetése Vállalkozó nem mentesíti az egyéb jogkövetkezmények alól. A meghiúsulási kötbér érvényesítése a szerződésszerű teljesítés követelését kizárja.

8.5 A szerződésszegéssel okozott károkért a Vállalkozó a kötbéren felül is kártérítési felelősséggel tartozik, feltéve, hogy Megrendelő kötbérigényét érvényesítette. Megrendelőa szerződésszegéssel okozott kárának megtérítését abban az esetben is követelheti, ha kötbérigényét nem érvényesítette.

**8.6 Szerződés teljesítésének elmaradásával kapcsolatos igényekre kikötött biztosíték (Teljesítési biztosíték):** A teljesítési biztosíték a Kbt. 134.§-a alapján a Vállalkozó választása szerint nyújtható óvadékként az előírt pénzösszegnek a Megrendelő fizetési számlájára történő befizetésével, átutalásával, pénzügyi intézmény vagy biztosító által vállalt garancia vagy készfizető kezesség biztosításával, vagy biztosítási szerződés alapján kiállított – készfizető kezességvállalást tartalmazó – kötelezvénnyel. A biztosíték mértéke az ÁFA nélkül számított teljes ellenszolgáltatás 5 %-a.

Vállalkozónak biztosítania kell, hogy a teljesítési biztosíték érvényben maradjon és lehívható legyen mindaddig, amíg Vállalkozó szerződésszerűen nem teljesített.

Vállalkozó az ajánlat részeként csatolt a Kbt. 134. § szerinti nyilatkozatnak megfelelően, a biztosíték igazolását a szerződés aláírásakor köteles a Megrendelő rendelkezésére bocsátani.

Bankgarancia biztosításával vagy biztosítási szerződés alapján kiállított - készfizető kezességvállalást tartalmazó - kötelezvénnyel történő nyújtása esetén egyértelműen és kötelező jelleggel tartalmaznia kell legalább az alábbi elemeket:

* + garantáló megnevezése,
	+ azon személyt, aki felé ezt kibocsátják (Megrendelő),
	+ a Vállalkozó azonosításra alkalmas adatait,
	+ a szerződés tárgyát,
	+ azon tényt, hogy a garantáló mely időponttól és milyen mértékű garanciát vállal, a bankgarancia/kötelezvény lejáratát és lehívhatóságát (a szerződés hatálybalépésétől számítottan a tényleges teljesítésig kell, hogy érvényben maradjon),
	+ azon kikötést, hogy ezen összegből a Megrendelő lehívhat, amennyiben a nyilatkozata szerint a Vállalkozó nem teljesíti szerződéses kötelezettségeit,
	+ egy nyilatkozatot, hogy a bankgarancia/kötelezvény a lejáratáig visszavonhatatlan és feltétel nélküli, és annak kiállítója az alapjogviszony vizsgálata nélkül, a kiállító vagy bármely más fél által támasztott követelmény vagy vita ellenére kifizetést teljesít.

A Megrendelő jogosult a teljesítési biztosíték igénybevételére tekintet nélkül a Vállalkozóbármely ellenvetésére, ha a Megrendelő kijelenti, hogy a Vállalkozó bármilyen mulasztást vagy szerződésszegést követett el a szerződés végrehajtása során. Amennyiben Vállalkozó a Megrendelő írásbeli felhívásától számított 3 napon belül sem kezdi meg az esetleges mulasztására, vagy szerződésszegésére okot adó körülmény megszüntetését, úgy ezen magatartása a teljesítési biztosíték érvényességi határidején belül önmagában megalapozza a Megrendelő azon jogát, hogy a teljesítési biztosítéknak a mulasztással, vagy a szerződésszegéssel arányos részét igénybe vegye. A teljesítési biztosíték összege részletekben is igénybe vehető. Vállalkozó tudomásul veszi, hogy a teljesítési biztosíték a mulasztással vagy a szerződésszegéssel arányos mértékét Megrendelő - az összes körülmény mérlegelésével - kizárólagosan jogosult meghatározni.

Megrendelő fenntartja a jogot arra, hogy az érdekkörén kívül álló késedelem esetén - amennyiben az a futamidők lejártára tekintettel szükséges - a biztosíték futamidejének jelen pontnak megfelelő meghosszabbítását kérje.

Vállalkozó egyik biztosítéki formáról a másikra áttérhet, a biztosítéknak azonban a szerződésben foglalt összegnek és időtartamnak megfelelően folyamatosan rendelkezésre kell állnia.

### 9. Szerzői jogok

* 1. A Vállalkozó a jelen szerződés eredményeként átadott, jogi oltalomban részesülő szerzői művek, szellemi alkotások (a továbbiakban: mű) tekintetében nem tartja fenn rendelkezési jogát és kijelenti, hogy az elkészítendő művet kizárólag a jelen szerződés alapján dolgozta ki, továbbá hozzájárulását adja ahhoz, hogy az elkészült szerzői művel, szellemi alkotással a Megrendelő saját belátása szerint szabadon rendelkezzen.
	2. A Felek rögzítik, hogy a Vállalkozó a jelen szerződés aláírásával területi korlátozás nélküli, határozatlan időtartamra, azaz a mű teljes védelmi idejére, kizárólagos, a felhasználás módjára és mértékére korlátlan (valamennyi ismert felhasználási módon), harmadik személynek – a Vállalkozó külön hozzájárulása és díjazása nélkül – átengedhető felhasználási jogot enged Megrendelőnek.
	3. A Megrendelő jogosult a szerzői művet (vagy annak részét) valamennyi ismert felhasználási módon korlátozás nélkül felhasználni, így különösen:

- a művet alkalom- és példányszámbeli korlátozás nélkül többszörözni;

- a többszörözött példányokat bármilyen módon és hordozón, alkalombeli korlátozás nélkül, bárki részére terjeszteni;

- a művet bármilyen módon és alkalombeli korlátozás nélkül bárki részére a nyilvánossághoz közvetíteni és az ehhez szükséges többszörözést elvégezni;

- a művet alkalombeli korlátozás nélkül átdolgozni, digitalizálni, bármely nyelvre fordítani, feldolgozni vagy egyébként módosítani, és az átdolgozott, módosított, lefordított, feldolgozott művet a jelen pontban rögzített bármely módon felhasználni;

- a művet – papír alapon vagy digitális formában – adatbázisba, gyűjteménybe felvenni vagy más művekkel, azok részeivel, egyéb anyagokkal összekapcsolni, és az adatbázis, gyűjtemény vagy az összekapcsolás folytán létrejött anyag részeként a jelen pontban rögzített bármely módon felhasználni;

- a művet bármilyen módon és alkalombeli korlátozás nélkül nyilvánosan előadni.

* 1. A Vállalkozó az előző pontokban foglalt kötelezettségvállalásával összhangban vállalja, hogy az előző pontok szerinti szerzői mű Megrendelő általi felhasználásához esetlegesen szükségessé váló további jognyilatkozatokat megteszi, illetve beszerzi.
	2. A Vállalkozó szavatolja, hogy az általa átadásra kerülő mű eredeti alkotás, harmadik személy szerzői jogát nem sérti. A Vállalkozó köteles az esetleg más műből átvett szövegről, ábráról és egyéb grafikus ábrázolásról a Vállalkozót tájékoztatni, a kéziratban a forrást feltüntetni és más személy szerzői jogait egyébként is tiszteletben tartani. Ennek elmaradása esetén mindennemű következményért a Vállalkozót terheli a felelősség. A Vállalkozófelelős azért is, hogy a mű ne tartalmazzon minősített adatot.
	3. A Vállalkozó tudomásul veszi, hogy a jelen szerződés alapján keletkező dokumentációkat, illetve kidolgozandó megoldásokat, bármely eredményeket a saját tevékenységéhez nem használhatja fel, valamint kötelezettséget vállal, hogy harmadik személyek javára nem használják fel és nem hozzák mások tudomására.
	4. Vállalkozó kifejezetten hozzájárul ahhoz, hogy Megrendelő a szellemi alkotásokat nem csak saját belső tevékenységéhez, illetve nem csak saját üzemi tevékenysége körében használhatja fel, hanem nyilvánosságra hozhatja, harmadik személlyel közölheti, harmadik személynek át-, illetőleg tovább adhatja, a mű (műrészlet), mint előzmény időbeli korlát nélkül a projekt esetleges további fázisaiban is szabadon felhasználható.
	5. Felek megállapodnak, hogy a Szolgáltatás teljesítéséhez szükséges – Megrendelő által jelen szerződés alapján – átadott forrásanyagok, információk felhasználására Vállalkozó kizárólag a Szolgáltatás teljesítéséhez szükséges és indokolt mértékben jogosult, azokat kizárólag saját belső tevékenységéhez használhatja fel, nyilvánosságra nem hozhatja, harmadik személyekkel – a jogszerűen igénybe vett illetve közreműködők kivételével – nem közölheti. Vállalkozó kötelezettséget vállal arra, hogy a jelen pontban foglaltakat a szerződés teljesítésébe harmadik személyek vonatkozásában is betartatja.

### Titoktartás

* 1. Felek tudomásul veszik, hogy a jelen szerződés teljesítése során megismert, a másik Fél tevékenységéhez kapcsolódó minden olyan adat, tény, információ, stb. (a továbbiakban: adat) amelyek a Ptk. szerinti üzlet titok, illetve védett ismeret fogalmi körébe tartoznak – és amelyet jogszabály egyébként más titokfajtának nem minősít – a Felek üzleti titkát képezi.
	2. Felek a tudomásukra jutó titkokat a vonatkozó jogszabályokra és a jelen szerződésben foglaltakra figyelemmel kötelesek kezelni. Titoktartási kötelezettségük körében a tudomásukra jutott adatokat illetéktelen harmadik személy részére hozzáférhetővé nem tehetik, vele nem közölhetik, részére át nem adhatják, nyilvánosságra nem hozhatják.
	3. Vállalkozó tudomásul veszi, hogy az általa vállalt titoktartási kötelezettség azon harmadik személyekre is kiterjed, akiket a szerződés teljesítésébe bevon. Vállalkozó köteles felhívni e személyek figyelmét a jelen szerződésben foglalt titoktartási kötelezettségre, annak betartására, amelynek megtörténtét a Megrendelő részére bármikor igazolni is köteles.
	4. Megrendelő a jelen szerződés aláírásával hozzájárul, hogy Vállalkozó a szerződésben rögzített Szolgáltatása ellátása során, az általa jogszerűen igénybe vett közreműködőkkel, valamint a teljesítés során Megrendelő képviseletében vagy érdekkörében eljáró harmadik személyekkel az adatokat külön írásbeli felhatalmazás nélkül közölje. Megrendelő tudomásul veszi, hogy Vállalkozó az adatokat törvényi felhatalmazás alapján eljáró hatósággal Megrendelő külön írásbeli felhatalmazása nélkül is kérésre közölni köteles.
	5. A titoktartási kötelezettség a jelen jogviszony megszűnését követően is időkorlátozás nélkül áll fenn, amennyiben kógens jogszabály ettől eltérően nem rendelkezik.
	6. Felek ugyanakkor tudomásul veszik, hogy a jelen szerződés nyilvános, tartalma közérdekű adatnak minősül, így kiadása harmadik személy részére nem tagadható meg.
	7. Felek tudomásul veszik, hogy az Állami Számvevőszékről szóló 2011. évi LXVI. törvény 5. § (5) bekezdésében foglaltak alapján az Állami Számvevőszék, valamint az uniós finanszírozás miatt a KSZ, KFF és az EUTAF ellenőrizheti az államháztartás alrendszereiből finanszírozott beszerzéseket és az államháztartás alrendszereihez tartozó vagyont érintő szerződéseket a Megrendelőnél, a Megrendelő nevében vagy képviseletében eljáró természetes személynél és jogi személynél, valamint azoknál a szerződő feleknél, akik, illetve amelyek a szerződés teljesítéséért felelősek, továbbá a szerződés teljesítésében közreműködőknél.
	8. Felek tudomásul veszik, hogy az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) 27. § (3) bekezdése értelmében közérdekből nyilvános adatként nem minősül üzleti titoknak a központi és a helyi önkormányzati költségvetés, illetve az európai uniós támogatás felhasználásával, költségvetést érintő juttatással, kedvezménnyel, az állami és önkormányzati vagyon kezelésével, birtoklásával, használatával, hasznosításával, az azzal való rendelkezéssel, annak megterhelésével, az ilyen vagyont érintő bármilyen jog megszerzésével kapcsolatos adat, valamint az az adat, amelynek megismerését vagy nyilvánosságra hozatalát külön törvény közérdekből elrendeli. A nyilvánosságra hozatal azonban nem eredményezheti az olyan adatokhoz – így különösen a védett ismerethez – való hozzáférést, amelyek megismerése az üzleti tevékenység végzése szempontjából aránytalan sérelmet okozna, feltéve hogy ez nem akadályozza meg a közérdekből nyilvános adat megismerésének lehetőségét.
	9. Felek tudomásul veszik, hogy az Infotv. 27. § (3a) bekezdése értelmében az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő és közérdekből nyilvános adatra vonatkozóan – erre irányuló igény esetén – bárki számára tájékoztatást adni. A tájékoztatási kötelezettség a közérdekből nyilvános adatok nyilvánosságra hozatalával vagy a korábban már elektronikus formában nyilvánosságra hozott adatot tartalmazó nyilvános forrás megjelölésével is teljesíthető.
	10. A jelen titoktartási szabályok megsértéséért – az egyéb jogi következményeken túl – a Felek egymással szemben kártérítési felelősséggel tartoznak.

### Szerződésmódosítás

* 1. Felek tudomással bírnak arról, hogy a jelen szerződés módosítására közös megegyezéssel írásban van mód a Kbt. 141.§-ban foglaltakat figyelembe véve.
	2. Nem minősül szerződésmódosításnak a felek cégjegyzékben nyilvántartott adataiban, így különösen a székhelyében, képviselőiben, bankszámlaszámában bekövetkező változás, továbbá a szerződéskötés és teljesítés során eljáró szervezet és a kapcsolattartók adataiban bekövetkező változás. Az említett változásokról az érintett fél a másik felet – az eset körülményeitől függően – vagy előzetesen írásban 10 napos határidővel, vagy a változás bekövetkezését (bejegyzését) követő 10 napon belül köteles értesíteni.

### Kapcsolattartók, értesítések

* 1. Felek a jelen szerződésben foglalt kötelezettségek ellátása és teljesítése érdekében történő egymás közötti kapcsolattartásra az alábbi személyeket jelölik meg kapcsolattartóként:

|  |
| --- |
| **Megrendelő részéről:** |
| Név |  |
| Cím |  |
| Telefon |  |
| Fax |  |
| E-mail |  |
| **Vállalkozó részéről:** |
| Név |  |
| Cím |  |
| Telefon |  |
| Fax |  |
| E-mail |  |

* 1. Felek kötelesek hivatalos értesítéseiket a fenti kapcsolattartó személyeknek a fenti elérhetőségi címekre írásban eljuttatni. A Felek kötelesek egymást haladéktalanul írásban értesíteni a kapcsolattartási adataikban bekövetkező változásokról. Az értesítés elmulasztásából eredő kárért a mulasztó Fél a felelős.
	2. Minden, a jelen szerződésben előírt értesítést az alábbiak szerint kell közöltnek tekintetni:
1. kézbe és átvételi elismervény ellenében történő átadás esetén az átadás időpontjában;
2. ajánlott, tértivevényes küldeményként, illetve futárszolgálat útján történő kézbesítés esetén a kézbesítés időpontjában;
3. telefaxon, e-mail-en történő továbbítás esetén a telefax berendezés vagy az elektronikus levelezőrendszer által megjelölt sikeres elküldés időpontjában.
	1. Felek kijelentik, hogy a Ptk. 6:7. § (3) bekezdése szerinti írásbeli formának tekintik az elektronikus, e-mail útján történő kommunikációt is.

### A szerződés hatálya és megszűnése

* 1. Felek a jelen szerződést határozott időtartamra kötik. A jelen szerződés annak mindkét Fél általi aláírásának napján lép hatályba, és legkésőbb a Vállalkozói feladatok maradéktalan teljesítésével szűnik meg figyelembe véve a jelen szerződés 4. pontjában foglaltakat.
	2. Felek jogosultak a jelen szerződést a jogsértő vagy mulasztó Félhez intézett egyoldalú írásbeli felmondással, azonnali hatállyal megszüntetni, a másik Fél súlyos vagy ismételt szerződésszegése esetén, amennyiben a jogsértő vagy mulasztó Fél a szerződésszegést az erre irányuló írásbeli felhívásban meghatározott ésszerű határidőn belül sem orvosolja. Felek a jelen pont szerinti felmondási jog gyakorlását megalapozó körülménynek tekintik különösen, de nem kizárólagosan az alábbi eseteket:
1. Vállalkozó ellen csőd-, felszámolási vagy végelszámolási eljárás indul a csőd és felszámolásról szóló 1991. évi IL. törvényben foglaltak figyelembe vételével.
2. Vállalkozó méltányolható ok nélkül nem kezdi meg a szerződés teljesítését,
3. Vállalkozó a szerződés teljesítését méltányolható ok nélkül felfüggeszti és Megrendelő erre irányuló írásbeli felszólításának kézhezvételétől számított 10 (tíz) napon belül nem folytatja,
4. Vállalkozó a jelen szerződés rendelkezéseivel ellentétesen von be alvállalkozót, közreműködőt a Szerződés teljesítésébe,
5. a késedelmi kötbérrel érintett napok száma együttesen meghaladja a 30 (harminc) napot,
6. Vállalkozókötbérfizetési kötelezettségének nem tesz eleget,
7. Felek bármelyike megsérti titoktartási kötelezettségét,
8. Megrendelő az esedékes díj megfizetésével 30 (harminc) napot meghaladó késedelembe esik,
9. Vállalkozó esedékes és lejárt, a teljesítés Vállalkozó általi igazolásán alapuló fizetési kötelezettségét a jelen szerződés teljesítése során eljáró közreműködők felé nem teljesítette,
10. Felek bármelyike egyéb súlyos szerződésszegést követ el.
	1. A szerződés megszűnése nem érinti az elszámolási és titoktartási kötelezettségek, valamint a szerzői jogi tárgyú rendelkezések teljesítését, illetve fennállását.
	2. Megrendelő szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha:

-aVállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel. Ennek érdekében a szerződés teljesítésének teljes időtartama alatt Vállalkozó a tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdés szerinti ügyletekről a Megrendelőt haladéktalanul értesíti.

- a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel. Ennek érdekében Vállalkozó a Kbt. 143. § (3) bekezdés szerinti ügyletekről a Megrendelőt haladéktalanul értesíti.

Jelen pontban említett felmondás esetén a nyertes ajánlattevő a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

* 1. A Kbt. 143. § (1) bekezdése alapján Megrendelőa szerződést felmondhatja, vagy - a Ptk.-ban foglaltak szerint - a szerződéstől elállhat, ha:

a) feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni;

b) Vállalkozó nem biztosítja a Kbt. 138. §-ban foglaltak betartását, vagy Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak; vagy

c) az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.

### Hivatalos nyelv

* 1. A szerződés és, minden más ezekkel kapcsolatos dokumentum, valamint a teljesítés nyelve a magyar.

### Záró rendelkezések

* 1. Az államháztartásról szóló 2011. évi CXCV. törvény (továbbiakban: Áht.) 41.§ (6) bekezdése, továbbá az államháztartásról szóló törvény végrehajtásáról szóló 368/2011. (XII. 31.) Korm. rendelet 50. § (1a) bekezdése alapján, és a nemzeti vagyonról szóló 2011. évi CXCVI. törvény 3.§ (1) bekezdés 1. pontjára figyelemmel a Vállalkozó jelen szerződés aláírásával nyilatkozik, hogy a jelen pontban megjelölt jogszabályhelyeket ismeri. Jelen szerződés aláírásával Vállalkozó nyilatkozik továbbá, hogy átlátható szervezetnek minősül. Vállalkozó tudomásul veszi, hogy Megrendelő nem köthet vele érvényesen visszterhes szerződést, illetve a létrejött ilyen szerződés alapján nem teljesíthet kifizetést, amennyiben Vállalkozóa nyilatkozata ellenére nem minősül átlátható szervezetnek.
	2. Felek rögzítik, hogy a Megrendelő jelen pont szerinti feltétel ellenőrzése céljából, a jelen szerződésből eredő követelések elévüléséig az Áht. 55.§-ban foglaltak szerint jogosult az Vállalkozó átláthatóságával összefüggő, az Áht. 55.§-ban meghatározott adatokat kezelni. Vállalkozó a jelen pont szerinti nyilatkozatban foglaltak változása esetén arról haladéktalanul köteles a Megrendelőt tájékoztatni. Valótlan tartalmú nyilatkozat alapján kötött jelen szerződést a Megrendelő azonnali hatállyal, erre való hivatkozással felmondja vagy – ha a jelen szerződés teljesítésére még nem került sor – a jelen szerződéstől eláll, amelyet a Vállalkozó tudomásul vesz. A felmondással (elállással) egyidejűleg a valótlan tartalmú nyilatkozatból esetlegesen keletkező és a Megrendelőt ért hátrányok, károk tekintetében Vállalkozóköteles helytállni.
	3. Ha a jelen szerződés bármely rendelkezése a hatályos jogszabályok alapján semmisnek, vagy megtámadás folytán érvénytelennek bizonyulna, úgy az a szerződés többi részét nem érinti. Az érvénytelen rész helyébe automatikusan a hatályos jogszabályi rendelkezések lépnek, feltéve, hogy a Felek a szerződést az érvénytelen rész nélkül is megkötötték volna.
	4. Felek kijelentik, hogy a jelen szerződést aláíró képviselőik jogszerűen képviselik az adott szerződő felet, továbbá rendelkeznek a jelen szerződés aláírásához szükséges felhatalmazással, valamint az ügydöntő szerveik hozzájárulásával bírnak a jelen szerződés megkötéséhez.
	5. Felek kijelentik továbbá, hogy csőd- és felszámolási eljárás alatt nem állnak, és a jelen szerződés érvényességéhez nem szükséges harmadik személy vagy hatóság hozzájárulása.
	6. A jelen szerződésben nem szabályozott kérdésekre a magyar jog, különösen a Polgári Törvénykönyvről szóló 2013. évi V. törvény (Ptk.), a Kbt. és a 272/2014. (XI.5) Korm. rendelet rendelkezései az irányadóak.

* 1. A jelen szerződés elválaszthatatlan részét képezik az alábbi mellékletek:
		+ 1. számú melléklet: Műszaki leírás
			2. számú melléklet a Teljesítési és számlázási ütemterv
			3. számú melléklet Ajánlati dokumentáció (felhívás, dokumentáció, adott esetben kiegészítő tájékoztatásra adott válaszok), Vállalkozó ajánlata (Fizikailag nem kerülnek csatolásra)

4. számú melléklet: Teljesítési biztosíték rendelkezésre bocsátást igazoló irat (Vállalkozó által csatolva)

5. számú melléklet: Átláthatósági nyilatkozat (Vállalkozó által csatolva)

6. számú melléklet: A szerződés teljesítésében résztvevő alvállalkozók listája és nyilatkozat kizáró okokról Kbt. 138.§ (3) bekezdése alapján (Vállalkozó által csatolva adott esetben)

7. számú melléklet: Külföldi adóilletőségű Vállalkozó nyilatkozata (adott esetben)

Felek a jelen szerződést annak elolvasása és közös értelmezése után, mint kinyilvánított akaratukkal mindenben megegyezőt a mai napon kellően felhatalmazott képviselőik útján jóváhagyólag aláírják.

Eger, 2017. ……… ……….., 2017. . ………

|  |  |
| --- | --- |
| ........................................................ | ........................................................…….………. |
| Eszterházy Károly EgyetemMegrendelő

|  |
| --- |
| szakmai ellenjegyző:Eger, 2017. év ………….. |
| jogi ellenjegyző:Eger, 2017. év ………….. |
|  |

 pénzügyi ellenjegyző: Eger, 2017. év ………….. | …………….Vállalkozó |

1. Ajánlatban vállalt többlet szakmai tapasztalat idejével kitöltendő. [↑](#footnote-ref-1)